روسیا دولت باشقانی ولادیمیر پوتین، اؤلکه‌سی‌نین انفورماسیون امنیتی دوکترینی‌نی امضالادی.
پوتین‌ین ایمضاسی ایله باغلی قورومون اینترنت سایتیندا یایینلانان دوکترینده، غرب مئدیاسیندا روسیانین سیاستینه قارشی نشرلرین آرتماسی، یورد خاریجینده روس مطبوعاتینا آیری-سئچکی‌لیک ائدیلمه‌سی، یئنه بعضی غرب گوجلری‌نین انفورماسیون تکنولوژی‌لری واسطه‌لرینی ایستیفاده ائتمک مختلیف اؤلکه‌لرده سیاسی و اجتماعی ثابت‌لیگی پوزماق هدفدلری باشلیجا تهدیدلر اولا‌راق گؤستریلدی.
کرئدیت و فینانس سکتوروندا اینفورماسیون تکنولوژی‌لری ایستیفاده ائدیله‌رک ایشلنن جینایت‌لرده آرتیم یاشاندیغینا دقت چکیلن دوکترین، سؤز موضوعسو تهدیدلرین چاتیشما‌لارا سبب اولا بیله‌جگی خبردارلیغی ائدیلدی.
وضعیتین گئرگینلشمسی‌نین و چاتیشما‌لارین قارشی‌سی‌نین آلینماسی هدفیله حاضیرلاندیغی بیل‌دیریلن دوکترینله، بیلگی و اجتماعی امنیتی‌نین، اؤلکه‌نین اگمنلیک و اراضی بوتؤو‌لوگونون، سیاسی و اجتماعی ثابیتلیگین قورونماسی‌نین مقصد قویولدوغو قید ائدیلدی.
دوکترین‌ین، دیگر هدفلری آراسیندا اساس حقوق و آزادلیق‌لارین تامین ائدیلمه‌سی و اؤلکه باخیمین‌دان کریتیک بیلگی آلت یاپیسی‌نین قورونماسی گؤستریلدی.
